HUUTOKAUPPA TORSTAISIN!
16.3.2023 KAKSI VUOTTA MURHIEN JÄLKEEN
Täällä on uutisväkeä.
Täällä huutokaupataan Alex Murdaughin tavaroita.
Täällä ollaan.
Tuolla on kilpikonnalamppuja ja Maggien astioita.
Tarjotaanko 25? Sieltä tarjottu 30…
Täällä on sadoittain esineitä, jotka huutokaupataan tänä torstaina.
Huutokauppaajat odottavat ennätyskävijämäärää.
Noin 700 henkeä ilmoittautui huutamaan -
tavaroita Murdaughien Mosellen-kiinteistöstä.
Etenkin yksi kaluste kiinnitti monien huomion.
Olen täällä kilpikonnalamppujen luona.
Tällainen oli saatava.
Näin, että siellä huutokaupattiin Maggie-neidin kilpikonnia.
Hän keräili ja ripusteli niitä.
Maggie-neiti osasi sisustaa talosta todella viihtyisän.
Se kävi häneltä viimeistä piirtoa myöden.
KYLLÄ REBA TIETÄÄ
Oli raastavaa, kun kalusteet myytiin.
Tässä on Maggie Murdaughin polkupyörä.
Tuossa lojuvat Alexin haalarit.
Päivää ennen huutokauppaa minut päästettiin -
tutkiskelemaan niitä tavaroita.
Tässä on aavemainen ostokseni.
MURDAUGH-HARRASTAJA
Tämä imuri.
Pölynimuri maksoi noin 50 dollaria.
Aavemaista kyllä,
mukana tuli alkuperäinen pölypussi, joka on melkein täysi.
Vaikka houkuttaisikin, en ole vielä avannut sitä.
Huutokaupan aikana huutokaupanpitäjä piti kameralaukkua.
Huutaminen aloitettiin, ja pidin korttini ylhäällä.
Vasta lopuksi minulle valkeni,
että numero 704 voitti tämän kamerakassin.
Vasta myöhemmin otin muistikortin ulos kamerasta.
Aloin katsella kortille tallennettuja kuvia.
Niissä näkyi lomaretkiä ja kotijuhlia.
Valtaosa kuvista näyttää olevan peräisin iloisemmilta ajoilta.
On vaikea kuvitella,
että aviomies murhaisi vaimonsa ja poikansa noin julmalla tavalla.
En ollut itsekään uskoa sitä.
Etenkin nähtyäni kuvat.
MURDAUGHIN LAKISUVUN MURHAT JA SKANDAALIT
8.6.2021 MURHIEN JÄLKEINEN PÄIVÄ
AMMUKSIA
12-KALIIPERISELLE HAULIKOLLE
Ei.
Ne eivät ole samoja. -Näitä oli haulikossa.
Pumppuhaulikossa.
Löysin toisesta rasiasta .300-kaliiperisia.
Mitään huumeita ei löytynyt. -Murhatapaus tämä on.
Niin.
Sama kaliiperi.
Alex soitti minulle uskoakseni puoli seitsemältä aamulla.
Hän kuulosti järkyttyneeltä.
Hän sanoi: "B, he ovat poissa."
MURDAUGHIEN SISÄKKÖ
Kysyin mitä hän tarkoitti.
"He ovat kuolleet."
Olin ihmeissäni. "Maggie ja Paul kuolivat."
Menin sokkiin.
"B, oletko siellä?"
Vastasin, että olen minä.
"Talolle on kai tulossa paljon väkeä.
Sopisiko, että siistit hiukan paikkoja?"
Käskin ilmoittaa, jos tulee muuta tekemistä.
Silloin minun täytyi vaihtaa töitä ja tehdä mitä piti.
Alex pyysi minua siivoamaan paikkoja.
Maggien äiti, sisko ja isä olivat tulossa.
Halusin varmistaa, että talo on siivottu -
siten kuin Maggie siivosi ennen vierailuja.
Alex sanoi: "Älä sitten kulje koiratarhan puolelta.
Siellä vilisee SLED-agentteja."
Paikan päällä työskenteli ryhmä.
Minulle ei sanottu mitään, eikä kukaan tivannut, mitä tein.
Kävelin autostani suoraan etuovelle.
Avasin oven ja menin sisään.
Käännyin ja kävelin kohti keittiötä.
Ihmettelin missä kattilat ovat, koska ne eivät olleet tiskialtaassa.
Avasin jääkaapin.
Kaikki kattilat ja pannut olivat jääkaapissa kansineen.
Pidin sitä outona. Se ei ollut heidän tapaistaan.
Kuljin keittiön läpi vasemmalle ja huomasin Maggien pyjaman.
Se oli aseteltu siististi keskelle oviaukkoa.
Oliko se epätavallista? -Jo vain.
Maggie ei olisi jättänyt vaatteitaan lojumaan keskelle oviaukkoa.
Turha taloa oli siistiä.
VALAMIES
Alex ikään kuin pyysi sisäkköä siistimään rikospaikan.
TOIMITTAJA
Rikospaikka kuhisi aamulla.
Paikalla oli nuorin veli John Marvin.
Mitä kuuluu?
Tutkiko SLED paikan läsnä ollessasi? -Tutki. En tiedä kauanko olin siellä.
Juttelimme leikkihuoneessa.
ALEXIN VELI
Joku kuvaili sitä asehuoneeksi.
Osavaltionpoliisi ilmoitti tutkivansa talon.
Paul ja Maggie-neiti tuodaan kotiin.
Koska ruumiita on kaksi, palauttamisessa kestää hiukan kauemmin.
Muistatko kauanko olit rikospaikalla? -Hyvän tovin.
Missä kunnossa Alex oli?
Hän oli murtunut ja poissa tolaltaan, kuten kaikki paikalla olleet.
Halailimme ja itkimme. Tuskin puhuimme ollenkaan.
Menitkö lopulta koiratarhalle? -Menin minä.
Minun oli nähtävä omin silmin, mitä oli tapahtunut.
Ennen tarhalla käymistä en ollut varma, päästettäisiinkö minut sinne.
Tiesin sen rikospaikaksi.
Otin yhteyttä poliisituttavaani.
Uskoakseni lupa tuli Michael Paulilta.
Oliko paikka siistitty? -Ei ollut, Jim.
Kyse on isosta rikospaikasta.
RIKOSTUTKINNAN ASIANTUNTIJA
Osavaltio tarjoutui siivoamaan paikan, mistä omaiset kieltäytyivät.
Näin verta, aivoja ja kallonpalasia.
Ties mitä. Se oli karmeaa.
Jostain syystä ajattelin…
Minun oli siivottava Paulin puolesta.
Se tuntui olevan oikein. Tunsin olevani hänelle velkaa.
Minun nähdäkseni -
riippumattoman asiantuntijan tehtävä on kertoa totuus parhaansa mukaan.
Todisteet välitetään valamiehistölle.
Ei tarvitse käytellä mitään taianomaista sormenjälkimasiinaa.
Se onnistuu kameralla, mittalaitteella ja tarkoilla kirjauksilla.
Todisteet näyttävät suunnan.
Tärkeintä on se, tehdäänkö oikea päätelmä vai ei.
Uskoakseni niin tapahtui tässä tapauksessa.
Tutkinnan edetessä puolustuksen teoria esiteltiin meille.
Murha-aseita oli kaksi.
OSAVALTIONSYYTTÄJÄ
Ampujia väitettiin olleen kaksi, mistä turhauduin.
Kysyin Kenny Kinseyltä, oliko se mahdollista.
Menin paikalle. Tehtäväni oli vahvistaa ilmoitetut tiedot.
Missä järjestyksessä Paulia ammuttiin?
Mistä tappaja ampui?
Noihin kysymyksiin minut pestattiin vastaamaan.
Aseita tiedettiin olleen kaksi, koska maasta löytyi erilaisia hylsyjä.
On erilaisia tulkintoja, mutta uskon yhteen ampujaan.
Kaksi ampujaa olisi tehnyt työnsä paljon tehokkaammin.
Faktat käyvät ilmi toisinnosta.
Näin sen oli pakko tapahtua toissijaisten tapahtumien perusteella.
Animaatio ei ole omani, mutta olen nähnyt samanlaisia.
Tämä täsmää aikatauluun.
Mielestäni Paul oli ensimmäinen uhri.
Hän oli kyvykäs ja vahvahko nuorukainen.
Hän olisi pannut vastaan, jollei olisi kuollut ensimmäisenä.
Hän ei olisi antanut äitinsä tulla surmatuksi -
yrittämättä vastustella.
Hän seisoi ruokintahuoneen keskivaiheilla.
Aluksi häntä ammuttiin kerran.
Hän käveli ruokintahuoneen ovea kohti.
Ampuja luultavastikin yllättyi, koska Paul oli yhä pystyssä.
Siinä vaiheessa on vain yksi vaihtoehto.
Työ viedään loppuun toisella ammuksella.
Paul sai toisen ja kuolettavan haavan työnnettyään ylävartalonsa oviaukosta.
Toinen uhri oli Maggie Murdaugh.
Häntä ei tapettu Paulin murha-aseella.
Hänet ammuttiin Blackoutin .300-kaliiperisella kiväärillä.
Maggien löytöpaikan perusteella -
hän oli menossa ruokintahuoneeseen.
Maggie kohtasi ampujan.
Emme tiedä, mitkä laukaukset osuivat Maggieen.
Kolme niistä ei tappanut.
Maggiea osui vasempaan reiteen ja vatsaan.
Hän rojahti kontalleen.
Hän oli maassa saadessaan kuolettavan osuman.
Hänen kehonsa lyyhistyi.
Hän ei liikkunut enää.
Sitten ampuja siirtyi hänen taakseen.
Maggie oli jo kuollut.
Viimeinen laukaus osui päälakeen.
Murdaughit omistivat paljon aseita, muuan muassa useita haulikoita.
He omistavat eritoten .300-kaliiperisia Blackout-kiväärejä.
Luullakseni kahdella aseella pyrittiin luomaan harhaluulo.
PÄÄSYYTTÄJÄ
"En se minä ollut, vaan kaksi muuta."
Alex, miten voit?
Puolustuksella oli selvä sanoma käräjillä.
Valamiehistölle tehtiin selväksi, että Murdaughit puolsivat Alexia.
Puolustus kutsui todistajanaitioon Alexin eloon jääneen Buster-pojan.
Puhutaan kesäkuun seitsemättä edeltäneistä viikonlopuista.
ALEXIN POIKA
Soittakaa todistuskappale 61.
SYNTTÄRIVIDEO
Paljon onnea vaan
27.5.2021 ALEXIN SYNTYMÄPÄIVÄ
Paljon onnea, Alex
Paljon onnea vaan
Paljon kiitoksia.
Vietit kaatuneiden muistopäivää Edistossa lähipiirisi kanssa.
Aivan.
Se ei ole totta.
Tuohon aikaan tapahtui kaikkea.
Juttelin Maggien kanssa eräänä viikonloppuna ennen murhia.
Hän kertoi Paulin joutuneen taas pulaan, ja kysyin siitä.
Paul oli ryypännyt veneessä kaveriensa kanssa.
Alexille oli soitettu.
Alex menisi kuulemma hoitamaan asian.
Veneilyvalvoja keskeytti juomingit.
OIKEUSSIHTEERI
Vene oli lähdössä viinalastin kera.
Paul ei päässyt vesille, ja viinat takavarikoitiin.
Vastahan kaksi vuotta sitten -
Paul oli surmannut jonkun veneturmassa ja joutui siitä nyt oikeuteen.
Sellaisen ei luulisi päätyvän veneeseen bilettämään.
Mahtoiko sekin olla kipeä paikka Alexille? Hän ei pystynyt hillitsemään Paulia.
Paineet kertyivät Alexin elämässä.
10.6.2021 KOLME PÄIVÄÄ MURHIEN JÄLKEEN
Kas niin.
Viime keskustelumme aikana sain tapahtuneesta yleiskuvan.
Aivan. -Tapaus oli traumaattinen.
Saatte toki kysyä mitä on tarvis.
Aloitetaan maanantaiaamusta. Selostakaa millainen päivänne oli.
Maanantaiaamuna lähdin töihin.
Lähdin töistä etuajassa, koska Paul-poikani tulisi kotiin.
Aioimme istuttaa auringonkukkia seuraavana päivänä.
Ajelimme tontillamme paskaa puhellen.
Etsimme villisikoja.
Ammuskelimme hiukan.
Hän ampui kahdesti ja minä kerran.
Jo parani.
Siinä taisi mennä yli tunti. Äiti ei ollut vielä kotona.
Hän oli lähtenyt lääkärille.
Jossain vaiheessa kokoonnuimme talolle. Maggie oli tullut kotiin.
Norkoilimme talossa tovin.
Maggie ja Paul lähtivät koiratarhalle.
Yleensä he tapasivat kulkea sinne mönkijällä -
tai jalan.
Jäin taloon.
Katselin tv:tä.
Nukahdin sohvalle.
Herättyäni soitin Maggielle, koska olin lähtemässä äitini luo.
Tekstasin noin klo 9.06.
Hän ei vastannut.
Niinpä lähdin äidilleni.
ALEXIN VANHEMPIEN TALO VÄLIMATKAA 20 KILOMETRIÄ
Kysyin äidin kuulumiset ja jututin Shellyä hetken verran.
Lähdin äidiltä.
SOITA MINULLE, MURU.
Soittelin matkalla. John-veljeni oli pirauttanut aiemmin.
Jututin Busteria.
Palasin kotiin.
Menin taloon, eikä siellä ollut ketään.
Ajoin autollani takaisin koiratarhalle.
Näin Maggien ja Paulin retkottavan maassa.
Tajusin tilanteen vakavuuden ja soitin hätänumeroon.
Kuulustelun aikaan Alex perheineen oli John Marvinilla.
Randolph oli päässyt sairaalasta ja lähtenyt Alexille -
rohkaisemaan tätä.
Randolphin terveydentila oli hauras, ja hän oli ymmärrettävästi surullinen.
Randolph lähti kotiin kesken kuulustelujen.
Hän kuoli samana päivänä.
RAKKAUDELLA MUISTAEN
Alex ja hänen veljensäkin musertuivat.
Muutamassa päivässä oli nähty valtaisaa menetystä.
HAMPTONIN HAUTAUSMAA
Kaikki kolme haudattiin samana viikonloppuna.
Pidän Raamatussani Maggien muistokirjoitusta.
Maggie ja minä juttelimme leikillämme.
Maggie sanoi laulavansa hautajaisissani, kun olisimme raihnaisia.
Lupasin tehdä hänelle saman. "Silloin olemme jo vanhoja ja raihnaisia."
Totesin, että ehdimmepä treenata.
Hänen toivekappaleensa oli Amazing Grace, emmekä puhuneet asiasta sittemmin.
Sinä iltana en tiennyt, että Paul kuoli.
Muistan siivonneeni ruuanlaiton jälkeen ja ajatelleeni Paulia.
Arvelin hänen ilahtuvan elämäntilanteestani.
PAULIN EX-TYTTÖYSTÄVÄ
Seuraavana päivänä äitini kertoi Paulin kuolleen.
PYYDÄN SINUA TREFFEILLE
DEITTINI ON ENKELI
Kuulostaa hullulta.
Tuntuu kuin Paul olisi käynyt luonani siirtyessään tuonpuoleiseen.
Hautajaisten jälkeen julkaistiin tiedote elokuun alussa.
Julkista vaaraa ei kuulemma ollut.
Murhista ei kerrottu tarkemmin, eikä mahdollisia epäiltyjä ollut.
Täysi hiljaisuus.
Tutkinnan aikana pyrimme vahvistamaan Alexin kertomuksen.
Hän sanoi lähteneensä Almedaan äitinsä luo.
Äidin lisäksi hän väitti puhuneensa vain tämän hoitajalle, jota lähestyimme.
Me juristit saamme ihmiset todistamaan.
Haluamme todistajanaitioon nousevien ymmärtävän,
että heillä on velvollisuus oikeutta kohtaan.
Oikeus nojautuu sellaisiin, jotka uskaltavat kertoa oman tarinansa.
Tässä jutussa tarina päätyi kansainvälisiin uutisiin.
Äitini käski kertoa kipeänkin totuuden.
Onneksi tukenani olivat poikani ja tyttäreni.
Lapseni ovat kaikkeni.
LIBBY MURDAUGHIN HOITAJA
Osavaltio kutsuu todistajaksi Michelle Smithin.
Lausuntoni muutti elämäni.
Siitä opin rehellisyyden merkityksen.
Olkaa hyvä ja kertokaa kesäkuun seitsemännen illasta.
Tulin töihin Libby-neidin talolle 7. kesäkuuta.
Ilta oli tavallinen.
Alex soitti noin klo 21.30.
Hän ilmoitti olevansa ulkona, joten päästin hänet takaovesta.
Alex tuli kertomaan nukkuvalle äidilleen, että Randolph oli sairaalassa.
Alex käyttäytyi oudon levottomasti.
Katselimme sarjaa yhdessä, ja sitten hän teki lähtöä.
Hän lähti.
Murhien jälkeisenä päivänä Alex tuli taloon puheilleni.
8.6.2021 MURHIEN JÄLKEEN
Hän sanoi: "Jos joku kysyy minusta, sano minun viipyneen puolisen tuntia."
Se oli valetta. Hän viipyi 20 minuuttia.
Kauanko hän uskotteli viipyneensä talossa murhailtana?
Puolisen tuntia.
Koko sali tuntui pitävän Shellyn puolia.
Todistaminen oli hänelle ilmeisen raskasta.
Miksi itkette?
He ovat hyvä perhe, ja pidän työstäni.
Olen pahoillani tapahtuneesta.
Shelly-parka oli selvän järkyttynyt.
Hän taisi pelätä todistamista.
Shelly tiesi joutuvansa puhumaan totta, ja sen hän tekikin.
Hän ei taipunut Alexin painostukseen vaan pitäytyi aikataulussaan.
Lausunnon edetessä tuli selväksi, että Shelly oli ollut hyvin peloissaan.
Hän suhtautui Alexin pyyntöön epäilevästi, ja siksi tähän oli tultu.
Keskustelin veljeni kanssa, joka on poliisi.
Tuumin, että ei mitään hätää.
"Kerro vain totuus ja ole rehellinen."
Ei hän viipynyt puolta tuntia. -Ei niin.
Se oli uskomatonta.
Kävi ilmi, että Alex lähti Almedaan laatiakseen alibin.
Hän valehteli käyntinsä kestosta vaikuttaakseen olleensa toisaalla.
Olin nähtävästi ainoa, jonka Alex oli tavannut murhailtana.
Siksi Alex piti minua alibina.
Se oli uskomaton järkytys.
Hän luuli minun auttavan, mutten aio valehdella.
Hautajaisten jälkeen Alex pyysi minulta palvelusta puhelimitse.
Hän pyysi minua ja Michael-miestäni muuttamaan Moselleen.
Tuolloin Alex majaili Almedassa, ja halusimme auttaa omalta osaltamme.
Oli aika pelottavaa yöpyä siellä ensimmäistä kertaa.
Mosellen-tontti…
Jollei ole koskaan kokenut kaiken peittävää pimeyttä,
siellä siihen törmää.
Vaikka tiedotteen mukaan mitään vaaraa ei ollut,
saattoihan joku luulla taloa tyhjäksi ja murtautua.
Olimme yhä surun murtamia.
Murhien tapahduttua ei tehty mitään -
osallisten selvittämiseksi.
Mahtoiko syypää etsiä Alexia ja Busteria edelleen?
Alex ja Buster vaikuttivatkin elävän leveästi.
Muistan nähneeni heidät Edistossa Facebookissa.
He kävivät Ediston venekisoissa kesällä.
He elelivät normaalisti.
Alex palasi ruskettuneena ja laihtuneena Walterboron SLED-toimistoon.
Alex oli pyytänyt tilannepäivitystä tapauksesta.
Poliisi piti sitä epävirallisena kuulusteluna.
11.8.2021 KAKSI KUUKAUTTA MURHISTA
Kiitos kun tulit, Alex.
Autan mielelläni. -Käsitän.
Tiedän, että sinulla on kosolti kysyttävää.
Ennen kuin menemme kysymyksiisi…
Olemme tehneet paljon töitä näinä reiluna kahtena kuukautena.
Tiedän.
Minulla on lisäkysymyksiä, jotka tulee selvittää.
Yritän muun muassa saada tolkkua kertomaasi aikajanaan.
Milloin Paul tuli kotiin sinä iltana?
Minä ja Paul tulimme kotiin suunnilleen samoihin aikoihin.
Jo parani.
Sinua ja häntä kuvattiin tiluksillanne sinä iltana.
Ylläsi oli khakihousut ja puvunpaita. Leikittelit jollain puulla.
En muista leikkineeni millään puulla.
Kun tapasimme sinä iltana, päälläsi oli sortsit ja t-paita.
Missä vaiheessa vaihdoit vaatteita?
En ole varma.
Varmaankin…
Ennen ruokaa vai jälkeen? -Ei, vaan…
Mitä kello oli? Enköhän olisi jo vaihtanut vaatteet.
Nauhalla ei ole aikaleimaa. Se sattui arviolta iltahämärän aikaan.
Suunnilleen iltakahdeksalta. -Vaihdoin kai vaatteet palattuani taloon.
David Owen esitti todisteita.
"Sinulla oli toinen asu myöhemmin illalla. Milloin peseydyit ja vaihdoit vaatteita?"
Alex ei muistanut elämänsä tärkeintä iltaa.
Alex lähestyi minua 20. elokuuta 2021.
"B, minulla on sinulle asiaa. Istuhan alas."
Ensinnäkin se pyyntö tuntui oudolta.
Alex itse oli aina menossa, eikä hänen kanssaan saanut keskusteltua.
Siksi tuuminkin, että istutaan sitten.
Kysyin mistä oli kyse.
Hän kysyi, muistinko millaiset vaatteet hänellä oli murhapäivänä.
Pidin sitä outona. Muistin kyllä, mutten halunnut sanoa mitään.
Alex painosti minua ja kysyi, muistinko hänen paitansa.
Hän aavisti pahaa.
Vielä silloin en tiennyt, mistä hän puhui, koska en ollut tietoinen siitä nauhasta.
Luulin hänen surevan.
Minua kummastutti, että hän kysyi sellaista.
Siltä minusta tuntui,
kun hän mainitsi tuon asian kerta toisensa jälkeen.
Vielä muutama kysymys. -Hyvä on.
Tapoitko Maggien? -Tapoinko vaimoni?
Niin. -En, David.
Tiedätkö kuka sen teki? -En tiedä.
Tapoitko Paulin? -En tappanut.
Tiedätkö kuka sen teki? -En tiedä.
Uskotko minun tappaneen Maggien?
Minun on seurattava todisteita. -Ymmärrän kyllä.
Luuletko, että tapoin Paulin? -Minun on seurattava todisteita.
Minulla ei ole näyttöä, joka osoittaisi keneenkään muuhun.
Olenko siis epäilty? -Olet yhä mukana jutussa.
Parin päivän kuluttua SLED-päällystön tapaamisesta -
Alexin maailma alkoi luhistua.
Alex Murdaughin puhelinkuulustelu, 13. syyskuuta -21.
Jim täällä.
Ryan Kelly ja Joe täällä osavaltionpoliisista.
Terve, Ryan ja Joe. -Niin.
Olemme toimistossa Alexin ja Dickin kanssa.
Lasken puhelimen pöydälle Alexin viereen.
Olin huonossa jamassa. -Mitä tarkoitat?
Olisi parempi, ettei minua enää olisi.
Uskoin sen olevan perheeni parhaaksi, että kuolisin.
Päätit siis riistää henkesi. -Juuri niin.
Soitin Curtis Eddie Smithille.
Kuka hän on?
Eddie oli "neljäs Murdaugh".
Hän siivosi perheen sotkut tarpeen tullen.
Eddien huhuttiin olevan Alexin diileri.
Yhdessä he hoitivat huumekauppaa ja kavalsivat rahaa.
Liittyikö hän murhiin?
Ammuitko heidät Mosellen-tontilla?
Tekstitys: Jouni Jussila